cyanic-selkie/wikianc huggingface dataset:
Limbažu vēsture
18.-19. gadsimtā
Pēc Lielā Ziemeļu kara (1700-1721) Limbaži nokļuva Krievijas impērijas sastāvā. 1747. gadā lielā ugunsgrēkā pilsētā veselas palika tikai 4 mājas. 1771. gadā uzceltas vējdzirnavas pie Umurgas ceļa. 1783. gada administratīvās reformas rezultātā Limbažus iekļāva Valmieras apriņķī, bet pilsēta ieguva savu pārvaldi, maģistrātu ar vienu birģermeistaru un diviem rātskungiem. 1825. gadā uzbūvēta rātsnama ēka, tagadējā pilsētas domes ēka. 1861. gadā Limbažos atvērta slimnīca ar 20 gultām un nespējinieku nams. 1877. gadā Limbaži jauna pilsētu likuma rezultātā galīgi atbrīvojās no Rīgas aizbildniecības un sāka strauji attīstīties. Tika nodibināta A.Tīla vilnas kārstuve, krāsotava un apdrukātava, cepuru fabrika un vērptuve. 1884. gadā dibināta Limbažu Saviesīgā biedrība, kurā darbojies Baumaņu Kārlis, kas 1886. gadā tai uzdāvināja savu bibliotēku. Biedrībai bijis savs koris.
20. gadsimtā
1903. gadā pilsētā darbojas Vācu biedrība, Izglītības biedrība, Lauksaimniecības biedrība un Savstarpējā amatnieku biedrība. 1900.-1903. gadā uzcelta Sv. Ņevas Aleksandra krievu ortodoksā baznīca. 1905. gada revolūcijas laikā pilsētā notika streiki un mītiņi, 1905. gada decembrī varu pārņēma revolucionāri. 1909. gadā pilsētā darbojās kokzāģētava, divas limonādes un zeltera fabrikas, grāmatspiestuve un divas vējdzirnavas. 1913. gadā atvēra baptistu dievnamu.
Brīvības cīņas un neatkarības periods
1918. gada 21. februārī — 22. decembrī pēc Brestļitovskas miera līguma nosacījumiem pilsētu okupēja vācu karaspēks. 1918. gada 27. decembrī — 1919. gada maijā Limbažus pārvaldīja Pētera Stučkas valdība. 1919. gada 26. maijā pilsētu ieņēma igauņu karaspēks, vēlāk tos pārņēma Latvijas Republikas armija. 1923. gadā pie Jāņa baznīcas atklāja Brīvības cīņu pieminekli (P. Kundziņš). Neatkarīgās Latvijas laikā Limbažos attīstījās apģērbu, apavu un pārtikas ražošana, lielākie uzņēmumi bija "Limbažu filcs" (1888) un Limbažu pienotava ar sierotavu (1923). 1934. gadā atklāja Rīgas-Limbažu-Rūjienas dzelzceļa līniju.
Okupācijas periods
Latvijas okupācijas laikā 1940. gada jūnijā pilsētu ieņēma Sarkanā armija. Pēc PSRS—Vācijas kara sākuma 1941. gada 4. jūlijā Limbažus ieņēma vietējo aizsargu un dezertējušo 24. Latvijas strēlnieku korpusa karavīru izveidotā bruņotā grupa pulkvežleitnanta Arvīda Rekes vadībā. Kaujā pie dzelzceļa stacijas krita virsleitnants Juris Brunovskis. Apšaudē pie milicijas ēkas krita vairāk kā 20 miliči un strādnieku gvardi, kā arī divi padomju jūrnieki. Sarkanās armijas majora Oļģerta Krastiņa vadītajai robežsargu grupai kopā ar padomju jūrnieku vienību izdevās atgūt kontroli pilsētā līdz 5. jūlija rītam, kad padomju jūrnieki, strādnieku gvardi un miliči atkāpās no Limbažiem Igaunijas robežas virzienā.
1944. gada 26. septembrī Sarkanās armijas pretuzbrukuma laikā tā ieņēma Limbažus. 1947. gadā tika izveidots Limbažu apriņķis, 1949. gadā tas tika pārdēvēts par Limbažu rajonu. 1952.-1953. gadā Limbažu rajons ietilpa Rīgas apgabalā. 1959. gadā uzcelta jauna vidusskolas ēka. 1962. gadā Limbažu rajonu pievienoja Valmieras rajonam. 1967. gadā atjaunoja Limbažu rajonu.
Jozefs Maria Olbrihs
Jozefs Maria Olbrihs (de, dzimis, miris ) bija Čehijā dzimis austriešu/vācu arhitekts, viens no Austroungārija jūgendstila jeb Vīnes secesijas dibinātājiem.
Dzimis rūpnieka ģimenē, mācījās Vīnes Lietiškās mākslas akadēmijā (tolaik k.k. Kunstgewerbeschule des k.k. Österreichischen Museums für Kunst und Industrie) un Vīnes Mākslas akadēmijā (Akademie der bildenden Künste Wien). 1893. gadā sāka darbu Oto Vāgnera arhitektu birojā. 1897. gadā kopā ar Gustavu Klimtu, Jozefu Hofmani un Kolomanu Mozeru nodibināja Vīnes secesijas mākslinieku grupu. Olbriha projektētā Secesijas ēka Vīnē (Wiener Secessionsgebäude) kļuva par vienu no grupas simboliem. No 1900. gada darbojās Darmštatē, kur Hesenes lielhercogs Ernsts Ludvigs sponsorēja mākslinieku kolonijas izveidi. Miris no leikēmijas 40 gadu vecumā.
Bernards Lagats
Bernards Lagats (Bernard Kipchirchir Lagat; dzimis Kapsabetā, Kenijā) ir profesionāls ASV vieglatlēts, piedalās vidējo un garo distanču sacensībās. Līdz pat 2004. gadam viņš pārstāvēja Keniju, taču kopš 2005. gada ir ASV pilsonis.
Pārstāvēdams Keniju, viņš izcīnīja 2000. gada Sidnejas Olimpisko spēļu bronzas medaļu 1500 m distancē un 2004. gada Atēnu Olimpisko spēļu sudraba medaļu 1500 m distancē. Tāpat 1500 m distancē B. Lagats izcīnīja sudraba medaļu 2001. gada Pasaules čempionātā.
Pārstāvēdams ASV, viņš ir izcīnījis divas zelta medaļas 2007. gada Pasaules čempionātā (1500 un 5000 m distancēs), sudrabu 5000 m un bronzu 1500 m 2009. gadā Berlīnē, kā arī sudrabu 2011. gadā Tegu 5000 m. Vēl B. Lagats 2010. gada Pasaules čempionātā telpās izcīnīja uzvaru 3000 m distancē.
Moriss Forē
Sportiskā karjera
1900. gada vasaras olimpiskajās spēlēs Parīzē viņš startēja baložu šaušanas sacensībās, kur izcīnīja 2. vietu. Šo disciplīnu SOK neatzīst kā "olimpisko" disciplīnu, līdz ar to par to netiek piešķirtas "olimpiskās medaļas".
1906. gada neoficiālajās olimpiskajās spēlēs Atēnās viņš startēja 12 dažādās šaušanas disciplīnās. Bronzas medaļu viņš ieguva 300 metru šaušanā ar šauteni trijās pozīcijās komandām. Savukārt no individuālajām disciplīnām labāko rezultātu, 4. vietu, viņš ieguva 16 metru tranšejas šaušanā ar vienu šāvienu.
1912. gada olimpiskajās spēlēs Stokholmā viņš startēja divās šaušanas disciplīnās. Tur viņš labāko rezultātu, 6. vietu, ieguva 30 metru šaušanā ar duelēšanās pistolēm komandām.
1999. gada NBA izslēgšanas spēles
1999. gada sezona ir ievērības cienīga ar to, ka "Knicks" nokļuva līdz finālturnīram saīsinātās sezonas laikā — 82 spēļu vietā, tika izspēlētas 50. Šīs izslēgšanas spēles bija arī Filadelfijas "76ers" un Milvoki "Bucks" pirmās izslēgšanas spēles kopš 1991. gada. 1996. gada NBA drafta pirmais numurs Elens Aiversons vēlāk aizveda "76ers" komandu līdz NBA finālam 2001. gadā. Čikāgas "Bulls" pirmo reizi kopš 1984. gada neiekļuva izslēgšanas spēlēs (lielākoties pateicoties Maikla Džordana, Skotija Pipena un Denisa Rodmena aiziešanai).
Lai gan visā izslēgšanas turnīra gaitā "Spurs" bija mājas spēļu priekšrocība, viņi spēlēja vairāk izbraukuma spēles (9) nekā mājas spēles (8), jo visas spēļu sērijas uzvaras tika izcīnītas komandai spēlējot izbraukumā, tajā skaitā spēles pret Losandželosas "Lakers" un Portlendas "Trail Blazers" — abas sērijas uzvarētas ar rezultātu 4—0 "Spurs" labā. "Spurs" uzvarēja 12 spēles pēc kārtas un pabeidza turnīru ar 15 uzvarētām un 2 zaudētām spēlēm. Iepriekš līdzīgu izslēgšanas spēļu rekordu bija uzstādījusi Čikāgas "Bulls" vienība, kura 1991. gadā pabeidza turnīru ar 15 uzvarētām un 1 zaudētu spēli pret Losandželosas "Lakers" pagarinājumā. Taču 2017. gadā jaunu izslēgšanas spēļu rekordu uzstādīja Goldensteitas "Warriors", pabeidzot turnīru ar 16 uzvarētām un 1 zaudētu spēli.
Turnīra tabula
Treknraksts — komanda uzvar kārtā
Rietumu konference
Piezīmes:
Treknraksts — Komanda uzvar spēlē
Pirmais raunds
Hjūstonas "Rockets" pret Losandželosas "Lakers" Lakers uzvar sērijā ar rezultātu 3-1
Fīniksas "Suns" pret Portlendas "Trail Blazers" Trail Blazers uzvar sērijā ar rezultātu 3-0
Minesotas "Timberwolves" pret Sanantonio "Spurs" Spurs uzvar sērijā ar rezultātu 3-1
Sakramento "Kings" pret Jūtas "Jazz" Jazz uzvar sērijā ar rezultātu 3-2
Konferences pusfināli
Konferences fināls
Portlendas "Trail Blazers" pret Sanantonio "Spurs" Spurs uzvar sērijā ar rezultātu 4-0, kļūst par Rietumu konferences čempioniem, kvalificējas NBA Finālam.
Austrumu konference
Piezīmes:
Treknraksts — Komanda uzvar spēlē
Čempioni: Ņujorkas "Knicks"
Pirmais raunds
Detroitas "Pistons" pret Atlantas "Hawks" Hawks uzvar sērijā ar rezultātu 3-2
Milvoki "Bucks" pret Indiānas "Pacers" Pacers uzvar sērijā ar rezultātu 3-0
Ņujorkas "Knicks" pret Maiami "Heat" Knicks uzvar sērijā ar rezultātu 3-2
Filadelfijas "76ers" pret Orlando "Magic" 76ers uzvar sērijā ar rezultātu 3-1
Konferences pusfināli
Filadelfijas "76ers" pret Indiānas "Pacers" Pacers uzvar sērijā ar rezultātu 4-0
Ņujorkas "Knicks" pret Atlantas "Hawks" Knicks uzvar sērijā ar rezultātu 4-0
Konferences fināls
Ņujorkas "Knicks" pret Indiānas "Pacers" Knicks uzvar sērijā ar rezultātu 4-2, kļūst par Austrumu konferences čempioniem, kvalificējas NBA Finālam.
NBA Finālsērija
Ņujorkas "Knicks" pret Sanantonio "Spurs" Spurs uzvar sērijā ar rezultātu 4-1, kļūst par Nacionālās basketbola asociācijas (NBA) 1998-99. gada Čempioniem.
Aleksejs Gusarovs
Aleksejs Gusarovs (dzimis 1964. gada 8. jūlijā) ir bijušais krievu hokejists, aizsargs, PSRS un Krievijas izlašu dalībnieks. 1996. gadā kopā ar Kolorādo "Avalanche" izcīnījis Stenlija kausu. Gusarovs ir neformālā Trīs zeltu kluba biedrs.
Spēlētāja karjera
Profesionāļa karjeru Gusarovs sāka 1981.—82. gada sezonā, spēlējot PSRS hokeja līgas kluba Ļeņingradas "SKA" rindās. 1984.—85. gada sezonā hokejists pārcēlās uz Maskavas CSKA, tās rindās spēlējot līdz pat 1990.—91. gada sezonas vidum, kad Gusarovs pārcēlās uz Ziemeļameriku.
1990.—91. gada sezonā aizsargs debitēja NHL klubā Kvebekas "Nordiques". Kad 1995. gadā franšīze pārcēlās uz Denveru, Gusarovs turpināja spēlēt jaunizveidotajā Kolorādo "Avalanche", kopā ar klubu izcīnot Stenlija kausu.
2000.—01. gada sezonā Gusarovs tika aizmainīts vispirms uz Ņujorkas "Rangers", bet tad — Sentluisas "Blues" rindām.
Gārfīlds (filma)
"Gārfīlds" (en) ir 2004. gada ASV datoranimācijas spēlfilma, komēdija, kuras režisors ir Pīters Hjūits, iedvesmojoties no Džima Deivisa tāda paša nosaukuma komiksiem. Tajā galvenās lomas atveido Brekins Meiers (Džons Ārbakls), Dženifere Lava Hjūita (daktere Liza Vilsone), savukārt Gārfīldu ieskaņojis Bills Marijs. Gārfīlds tika izveidots ar datoranimācijas palīdzību, lai gan visi pārējie dzīvnieki bija īsti. Filmu producēja Davis Entertainment Company un izplatīja 20th Century Fox. Tā tika izlaista Amerikas Savienotajās Valstīs, Latvijā —. Kaut arī filma saņēma negatīvas kritiķu atsauksmes, tā bija finansiāli veiksmīga, nopelnot vairāk nekā 203 miljonus ASV dolāru ar 50 miljonu budžetu. Filmas turpinājums "Gārfīlds 2" iznāca.
Kengo Nakamura
Kengo Nakamura (ja; dzimis ) ir japāņu futbolists, bijis Japānas futbola izlases dalībnieks.
Nacionālā izlase
!Kopā||68||6
Kari Kairamo
Kari Antero Osvalds Kairamo (Kari Antero Oswald Kairamo, dzimis 1932. gada 31. decembrī, miris 1988. gada 11. decembrī) bija Somijas inženieris, uzņēmējs. Kā Nokia vadītājs viņš to pārveidoja par augsto tehnoloģiju uzņēmumu un uz pasaules tirgu orientētu elektronikas uzņēmumu.
Kari senčos bijušas ievērojamas personas. Vecvectēvs Alfrēds Kīlmans (Alfred Kihlman) bijis garīdznieks, augstskolas pasniedzējs un rūpnieks. Vectēvs Alfrēds Osvalds Kairamo (Alfred Oswald Kairamo) bijis botāniķis, papīra rūpnieks un politiķis. Kari tēvs Auliss Osvalds Kairamo (Aulis Oswald Kairamo) bija uzņēmuma Sunila tehniskais direktors, vēlāk darbojās uzņēmumos Oulu un Kemi. Kari Kairamo bērnību pavadīja Kotkas apkārtnē.
1951. gadā Kari Kairamo pabeidza Oulu liceju. 1959. gadā Helsinku tehniskajā augstskolā viņš ieguva inženiera diplomu papīra ražošanā. Kari Kairamo 1957. gadā apprecējās ar pianisti Anju Ēvu Solbergu (Anja Eeva Sohlberg).
No 1960. līdz 1962. gadam Kairamo Pori uzņēmumā W. Rosenlew strādāja par inženieri. Pēc tam līdz 1964. gadam viņš kooperatīvā Metex bija izstrādes inženieris. 1964. gadā Kairomo tika iecelts par izpilddirektoru Metex meitas uzņēmumā Finnmetex Sanpaulu, Brazīlijā. 1965. gadā viņš Ņujorkā kļuva par Somijas papīra mašīnu pārdošanas uzņēmuma Madden Machine izpilddirektora vietnieku, bet 1968. gadā — par izpilddirektoru.
1970. gadā Kari Kairamo sāka darbu uzņēmumā Nokia un nodarbojās ar sakariem ar ārvalstīm. 1972. gadā viņš tika iecelts par Nokia izpilddirektora vietnieku un bija atbildīgs par papīra un enerģētikas nozari. 1977. gadā Kari Kairamo kļuva par Nokia izpilddirektoru. Kari Kairamo panāca lielāku uzņēmuma neatkarību no bankām Suomen Yhdyspankki un KOP, kuras vadīja Mika Tīvola un Jākko Lasila, kuri bija pārstāvēti Nokia padomē. 1986. gadā padomes priekšsēdētājs Mika Tīvola tika nomainīts pret Kairamo, tādējādi Kairamo bija kļuvis par Nokia vienīgo vadītāju. Par savu vietnieku viņš izvēlējās Simo Vuorilehto.
1970. gadu beigās Kairamo saskatīja uzņēmuma augšanas iespējas elektronikas jomā, kas tajā laikā strauji attīstījās. 1980. gados tika iegādāti elektronikas ražotāji Somijā, Zviedrijā, Vācijā u.c. Līdz 1980. gadu beigām Nokia bija kļuvusi par Eiropā trešo lielāko sadzīves elektronikas ražotāju.
Laikā, kad 1980. gados Rietumeiropa samazināja protekcionisma barjeras, Kari Kairamo iesaistījās institūcijās, lai uzlabotu Somijas ārējo tirdzniecību un integrētos Rietumu tirgos. Piemēram, viņš bija Rūpniecības konfederācijas priekšsēdētājs. Kairamo uzturēja arī labas attiecības ar Padomju Savienību, uz kuru tika eksportēta nozīmīga Nokia produkcijas daļa. 1982. gadā Kari Kairamo piešķirts Kalnu padomnieka goda tituls.
Pieaugošā konkurence elektronikas jomā un vēlme paplašināt tirgu (galvenokārt ASV) prasīja drastisku Nokia darbības efektivitātes uzlabošanu. Tika sagatavots uzņēmuma restrukturizācijas plāns. Uzņēmuma vadībā izveidojās divas nometnes: valde ar Kairamo, kurš vēlējas uzņēmuma augšanu augsto tehnoloģiju jomā un internacionalizēšanos, un banku pārstāvji padomē Mika Tīvola un Jāko Lasila, kuri nevēlējās pieļaut nekontrolējamu augšanu. Bankas arī centās nomest Kairamo no vadības. Nespējot izturēt pieaugošo spriedzi, 1988. gada 11. decembrī Kari Kairamo izdarīja pašnāvību.
Rita Laima Bērziņa
Dzīvesgājums
Dzimusi 1960. gada 14. aprīlī Ņūdžersijas štatā mākslinieka Ilmāra Rumpētera un dzejnieces Baibas Bičoles ģimenē. Mācījās Ņujorkas Pārsona dizaina skolā ("Parsons School of Design"). 1982. gadā apprecējās ar Latvijas mākslas fotogrāfu Andri Krieviņu un pārcēlās uz dzīvi Latvijā. Studēja Latvijas Mākslas akadēmijā un audzināja divus dēlus. 1989. gada vasarā viņa uzrakstīja vārdus grupas Opus Pro dziesmai „Freedom For Baltic States”, kas latviski pazīstama kā "Brīvību Baltijai".
Pēc Latvijas neatkarības atgūšanas bija laikraksta "The Baltic Observer" žurnāliste, no 1997. līdz 1999. gadam strādāja Eiropas Komisijas delegācijas Rīgas birojā. 2001. gada decembrī atgriezās ASV.
Atdzejojusi latviešu dzeju angļu valodā. 2004. gadā viņas atdzejojumā ASV izdota Jāņa Baltvilka dzejas izlase The Skylark Will Come. 2017. gadā ar Ritas Laimas vārdu iznāca atmiņu grāmata "Skylarks and Rebels" ("Cīruļi un dumpinieki”) un viņa viesojās Latvijā ar grāmatas lasījumiem.
Sabena
Sabena (no franču:Société Anonyme Belge d'Exploitation de la Navigation Aérienne) bija 1923. gadā dibināta Beļģijas nacionālā lidsabiedrība. Tās galvenā mītne atradās Briseles lidostā.
2001. gadā tā bankrotēja un uz tās bāzes 2002. gadā tika izveidota lidsabiedrība SN Brussels Airlines, kas 2006. gadā apvienojās ar Virgin Express, izveidojot lidsabiedrību Brussels Airlines.
Petriņciems
Petriņciems ir Rīgas pilsētas daļa Bieriņu apkaimē Pārdaugavā.
Ciems izveidojies 20. gadsimta sākumā uz bijušās Bieriņu muižas (vācu: Lindenruh) zemes Mārupītes krastos.
Žuža Makai
Žuža Makai (hu; Rumānijā bijusi Suzana Makai (ro); Oradja —  Budapešta) bija Rumānijas un Ungārijas starptautiskā meistare šahā (1970).
Biogrāfija
Piedzimusi ungāru ārsta daudzbērnu ģimenē Rumānijā. Šahu iemācījusies spēlēt 12 gadu vecumā, tomēr ātri guvusi pirmos panākumus. 1959. gadā uzvarējusi Rumānijas jauniešu šaha čempionātā, bet 1960. gadā piecpadsmit gadu vecumā pirmo reizi debitējusi Rumānijas sieviešu šaha čempionātā. Vēlākajos gados Rumānijas sieviešu šaha čempionātos izcīnījusi 5 medaļas: 3 sudraba (1966, 1974, 1976) un 2 bronzas (1972, 1975). No 1972. līdz 1976. gadam piecas reizes uzvarējusi Rumānijas komandu šaha čempionātos Timišoaras komandas Timisoara Medicine sastāvā. Par panākumiem turnīros FIDE 1970. gadā Makai piešķīra starptautiskās meistares (WIM) nosaukumu.
1977. gadā pārcēlusies uz dzīvi Ungārijā un tajā pašā gadā izcīnījusi bronzas medaļu Ungārijas sieviešu šaha čempionātā. 1980. gadā kļuvusi par Ungārijas sieviešu šaha čempionāta uzvarētāju.
Pārstāvējusi Rumānijas un Ungārijas komandas Pasaules šaha olimpiādēs, kurās piedalījusies 2 reizes (1969, 1978). Rumānijas izlases sastāvā 1969. gadā individuālajā vērtējumā izcīnījusi sudraba medaļu, bet 1978. gadā izcīnījusi sudraba medaļu komandu vērtējumā Ungārijas izlases sastāvā.
Xanadu projekts
Šobrīd Xanadu projekta autori pozicionē šo produktu kā vispasaules tīmekļa uzlabotu versiju, aprakstot savu misiju šādi: "Mūsdienu programmatūra tikai imitē papīru. Internets kopumā (kas arī tikai imitē papīru) būtiski vienkāršo mūsu hiperteksta modeli, realizējot to kā primitīvo "vienvirziena saišu" sistēmu ar šī savienojuma pārtraukšanu, mainot kādu no saistītajiem dokumentiem. Kā arī globālajā tīmeklī kļūst neiespējami glabāt viena un tā paša satura dažādas versijas vēlākai šo versiju pārvaldībai".
Nosaukums Xanadu radies no nepareizas senās Ķīnas galvaspilsētas Šandu nosaukuma transkripcijas.
Daļēji strādājoša versija OpenXanadu tika publicēta globālajā tīmeklī 2014. gadā. Neskatoties uz šo nosaukumu, 2014. gada jūnijā tā vēl nebija atvērtā koda versija. To sauca par "atvērtu", jo bija iespējams "redzēt visas tās sastāvdaļas". Veidotāji apgalvo, ka Tims Bērnerss-Lī nozadzis viņu ideju, bet vispasaules tīmeklis ir "jocīga struktūra, kas tika izveidota pēc pašpārliecinātām dažādu personību iniciatīvām un kam ir drausmīga programmēšanas valoda". Viņi uzskata, ka hiperteksts der tikai papīra dokumentiem, bet WWW ļauj tikai glabāt pazudušās saites uz pazudušām lapām.
2016. gadā Nelsons sniedza interviju dokumentālajā filmā "Ak, internets! Sapņi par digitālo pasauli" un prezentēja Xanadoc dokumenta demoversiju.
Sids Barets
Rodžers Kīts "Sids" Barets (en; — ) bija angļu psihodēliskā roka mūziķis un dziedātājs, labāk zināms kā grupas Pink Floyd pirmais līderis. 1967. gadā Berets sāka pārāk aizrauties ar dažādām psihodēliskām vielām, it īpaši LSD, kas saasināja viņa garīgo veselības stāvokli, tāpēc viņš bija spiests 1968. gadā grupu pamest. Izdevis divus solo albumus, neilgu brīdi darbojies grupā Stars, bet 1975. gadā pilnīgi norobežojās no ārpasaules, dzīvoja pie savas mātes (pēc mātes nāves pie māsas), un savu dzīvi, pēc cīņas ar vēzi, beidza savā dzimtajā pilsētā, Kembridžā. Šodien viņš ir ieguvis leģendas statusu, un viņam ir veltīts Pink Floyd albums Wish You Were Here, daļēji veltīti The Dark Side of the Moon un The Wall. Kad 2005. gadā, Live 8 festivālā notika Pink Floyd vienreizējās atkalapvienošanās koncerts, dziesma Wish You Were Here tika veltīta "visiem, kuri šeit nav, it īpaši Sidam."
Kritendens Robinsons
1900. gada vasaras olimpiskajās spēlēs Parīzē viņš startēja baložu šaušanas sacensībās, kur izcīnīja 3. vietu. Šo disciplīnu SOK neatzīst kā "olimpisko" disciplīnu, līdz ar to par to netiek piešķirtas "olimpiskās medaļas".
Aini
Aini ir tauta Japānas salā Hokaido. Kādreiz apdzīvojuši arī lielāko daļu Ohotskas jūras piekrastes — Sahalīnu, Kuriļu salās un Kamčatkas dienvidus. Vēsturiski runāja ainu valodā, bet mūsdienās lielākoties runā japāņu vai krievu valodā. Precīzs ainu skaits nav zināms, bet tiek lēsts, ka viņu varētu būt no 25 līdz pat 200 tūkstošiem.
Burtiskā tulkojumā no japāņu valodas vārds ainu nozīmē "cilvēki". Tiek uzskatīts, ka aini ir pasaulē vienīgā apakšrase, kas sakrīt ar tautību.
Nindža
Nindža (ja, ninja, ), arī nindzja, vai šinobi (忍び, shinobi, ) ir cilvēks, kam ir prasmes nindžutsā — japāņu cīņas mākslas veidā. Nindžām ir raksturīgi melni tērpi, kas noklāj visu ķermeni. Tikai acis ir atklātas. Feodālajā Japānā (līdz 17. gadsimtam) nindžas bija slepenaģenti vai algotņi. Viņu uzdevums bija spiegot, veikt sabotāžas, iefiltrēties pretinieku nometnē un veikt pasūtījuma slepkavības. Viņu slepenās metodes uzskatīja par nekrietnām un sliktākām par samuraju metodēm. Meidzi restaurācijas laikā (19. gadsimtā) nindžas tradīcijas tika apvītas ar nostāstiem un tās kļuva par daļu no japāņu folkloras. Mūsdienās nindžu tēli nereti tiek izmantoti masu kultūrā, piemēram, komiksu, animācijas un kinofilmu franšīzē "Bruņurupuči nindzjas" vai kinofilmā "Beverlihilzas nindzja".
Senkantēna
Senkantēna (fr,, pcd) ir komūna un pilsēta Francijas ziemeļos, Odefransas reģionā, Ēnas departamentā. 2019. gadā Senkantēnā dzīvoja 53,6 tūkstoši iedzīvotāju. Atrodas Sommas upes krastā, aptuveni 145 km uz ziemeļaustrumiem no Parīzes.
Latvijas Republikas kara ministru uzskaitījums
Šajā uzskaitījumā apkopoti Latvijas Republikas kara ministri, kas bija Latvijas Republikas Ministru kabineta locekļi. Šāds amats pastāvēja no 1924. gada, kad tika pārveidots Apsardzības ministrs, līdz 1940. gadam, kad Latviju okupēja Padomju karaspēks.
30px Latvijas Republika (1918 — 1940) 30px
{{legend| #01796F | Latviešu zemnieku savienība |border=1px solid #AAAAAA}} {{legend| red | Latvijas Darba partija |border=1px solid #AAAAAA}} {{legend| yellow | Demokrātiskais Centrs |border=1px solid #AAAAAA}} {{legend| orange | Kristīgā nacionālā savienība |border=1px solid #AAAAAA}} {{legend| #DDDDDD | Bez partijas / Neatkarīgais |border=1px solid #AAAAAA}}
Rodžers Čeifī
Rodžers Brūss Čeifī (Roger Bruce Chaffee, dzimis, miris ) bija ASV jūras kara flotes lidotājs, astronauts (nav lidojis kosmosā). Gājis bojā jauna kosmosa kuģa Apollo 1 pirmsstarta treniņu laikā.
Dzīvesgājums
1953. gadā Čeifī iestājās Ilinoisas tehnoloģiju institūtā, kuru absolvēja 1954. gadā. 1957. gadā Perdjū Universitātē viņš ieguva bakalaura grādu. Paralēli studijām Čeifī izgāja Jūras kara flotes virsnieku apmācības kursus. Pēc universitātas beigšanas viņš iestājās Jūras kara flotē. Lidotāja apmācību apguva Pensakolā, vēlāk līdz Kingsvillā Teksasā.
1959. gadā Rodžeru Čeifī norīkoja dienestā Džeksonvillā, Floridā. No 1960. līdz 1962. gadam viņš veica 82 lidojumus virs Kubas, tai skaitā Kubas raķešu krīzes laikā.
1963. gada oktobrī Rodžers Čeifī tika uzņemts trešajā NASA astronautu grupā. 1966. gada janvārī tika apstiprināta pirmā pilotējamā Apollo lidojuma AS-204 apkalpe: komandējošais pilots Virdžils Grisoms, vecākais pilots Edvards Vaits un pilots Dons Eisele. 27. janvārī Eisele bezsvara stāvokļa treniņos lidmašīnā savainoja plecu, tāpēc viņu nomainīja Rodžers Čeifī. Apollo 1 starts bija paredzēts 1967. gada 21. februārī. 27. janvārī apkalpe starta laukumā izmēģināja kosmosa kuģa sistēmas un pirmsstarta procedūras. Negaidīti izcēlās ugunsgrēks. Kabīnes 100 % skābekļa atmosfērā uguns izplatījās tik ātri, ka laikus nepaspēja atvērt lūku, un visi astronauti gāja bojā.
Voldemārs Zīlmanis
Voldemārs Zīlmanis (de; dzimis Dikļu mācītājmuižā, miris  Straupē) bija Straupes luterāņu baznīcas mācītājs.
Jūdzo Kurihara
Jūdzo Kurihara (ja; dzimis ) ir japāņu futbolists, bijis Japānas futbola izlases dalībnieks.
Nacionālā izlase
!Kopā||20||3
Adamsu ģimene (2019. gada filma)
"Adamsu ģimene" (en) ir 2019. gada ASV datoranimācijas melnā komēdija. Filmas režisori ir Konrads Vernons un Gregs Tīrnens, scenārija autors Mets Lībermans. Filmas sižets balstīts uz Čārlza Adamsa veidotajiem tēliem. Tēlus ieskaņojuši Oskars Aizeks, Šarlīze Terona, Hloja Greisa Moreca, Finns Volfhards, Niks Krolls, Snoop Dogg, Beta Midlere un Elisone Dženija. Filmas pirmizrāde ASV norisinājās, savukārt Latvijā —. Tā saņēma dažādas kritiķu atsauksmes un filmas vispasaules ienākumi ir 203 miljoni ASV dolāru pie 24 miljonu budžeta.
Filmu latviešu valodā ieskaņojuši Aija Dzērve, Artūrs Skrastiņš, Jānis Jarāns, Jēkabs Zemītis, Esmeralda Dzērve, Santa Didžus, Gints Hartmanis un citi.
Filmas turpinājuma pirmizrāde notika, tās režisori arī ir Vernons un Tīrnens.
Rīmaņa integrālis
Rīmaņa integrālis ir viens no svarīgākajiem matemātiskās analīzes jēdzieniem. Bernhards Rīmanis ieviesa šo jēdzienu 1854. gadā, un tā ir viena no pirmajām integrāļa jēdziena formalizācijām.
Neformāls ģeometriskais apraksts
Rīmanis formalizēja Ņūtona un Leibnica izstrādāto integrāļa jēdzienu, kā laukumu zem fukcijas grafika (figūra, kas ierobežota ar grafika līkni no vienas puses un ar abscisu asi no otras puses).
Lai to izdarītu, viņš izpētīja figūras, kas sastāv no vairākiem vertikāliem taisnstūriem, kuru pamati kopā veido integrācijas intervālu un tiek iegūti, sadalot intervālu (sk. zīmējumu) vairākās daļās.
Ja eksistē robeža, uz kuru tiecas laukums S (integrālsumma) jebkuram izvēlētam sadalījumam (kad lielākais no \Delta x_i tiecas uz nulli), tad šo robežu sauc par Rīmaņa integrāli šajā intervālā.
Ar integrālsummām
Pieņem, ka funkcija f, kas pieņem reālas vērtībās, tiek definēta slēgtā intervālā [a,b].
Aplūko intervāla sadalījumu — galīgs punktu skaits dotajā intervālā. Šis sadalījums sadala intervālu [a,b] n apakšintervālos. Garāko no sadalījuma apakšintervāliem apzīmē ar, šo skaitli sauc par sadalījuma normu, kur — i-tā apakšintervāla garums.
Katrā sadalījuma apakšintervālā brīvi izvēlas punktu. Izteiksmi sauc par intergālsummu.
Ja sadalījuma norma tiecas uz nulli un integrālsumma tiecas uz to pašu skaitli neatkarīgi no izvēles, tad šo skaitli sauc par funkcijas f integrāli  intervālā [a,b], tas ir,.
Šajā gadījumā saka, ka funkcija f ir integrējama (pēc Rīmaņa) intervālā [a,b]; pretējā gadījumā funkcija f ir neintegrējama (pēc Rīmaņa) intervālā [a,b].
Nosacījumi Rīmaņa integrāla pastāvēšanai
Kādā intervālā nepārtraukta funkcija vienmēr ir integrējama pēc Rīmaņa (1.—5. īpašības sekas). Pārtrauktas funkcijas var būt integrējamas, bet var arī nebūt. Piemērs funkcijai, kas nav integrējama pēc Rīmaņa, var būt pārtrauktā Dirihlē funkcija.
Lebega kritērijs funkcijas integrēšanai pēc Rīmaņa
Funkcija ir integrējama pēc Rīmaņa intervālā [a,b], tad un tikai tad, ja šajā intervālā tā ir ierobežota un tās pārtraukuma punktu Lebega mērs ir nulle — ierobežota funkcija ar galīgu vai sanumurējamu pārtraukuma punktu kopu ir integrējama.
Cits kritērijs
Lai funkcija f(x) būtu integrējama intervālā[a, b], ir nepieciešams un pietiek ar to, ka summa tiecas uz nulli ar sadalījuma diametru d.
Vēsture
Iepriekš minēto integrāla definīciju deva Košī, tā tika izmantota tikai nepārtrauktām funkcijām.
Gārfīlds 2
"Gārfīlds 2" (en) ir 2006. gada Apvienotās Karalistes un ASV datoranimācijas spēlfilma, komēdija, kuras režisors ir Tims Hills, scenārija autori ir Džoels Koens un Aleks Sokolovs. Filma ir 2004. gada filmas "Gārfīlds" turpinājums. Filmā galvenās lomas atveido Brekins Meiers un Dženifere Lava Hjūita, atkārtoti atveidojot Džona Ārbakla un dakteres Lizas Vilsones lomas, bet Bills Marijs atkal ieskaņojis Gārfīldu. Aktieru sastāvam pievienojušies Billijs Konolijs, Īans Eberkrombijs, Rodžers Rīss, Lūsija Deivisa un Olivers Mūrheds, bet Tims Karijs, Bobs Hoskinss, Rīss Ivanss, Vinnijs Džonss, Džo Paskvāls, Ričards Grants, Džeina Līvsa un Rosko Lī Brauns ieskaņojuši dzīvnieku varoņu balsis. Filmā Gārfīlds, Odijs, Liza un Džons dodas uz Apvienoto Karalisti, kur princis ir kaķis, kas izskatās tieši tāds kā Gārfīlds, pēc viņa saimnieka nāves valda pār pili. Viņa valdīšanu apdraud ļaunais aristokrāts, kas plāno pili pārveidot par daudzdzīvokļu mājām un atbrīvoties no prinča.
Filmas pirmizrāde Amerikas Savienotajās Valstīs bija, un tāpat kā tā filmas iepriekšējā daļa, tā saņēma pārsvarā negatīvas kritiķu atsauksmes. Latvijā filmas pirmizrāde bija. Video spēli "Gārfīlds 2" izstrādāja The Game Factory.
Vitolds Zahars
Vitolds Zahars (dzimis 1942. gada 27.jūnijā ) ir Latvijas tiesībzinātnieks, profesors, atvaļināts ģenerālis.
Dzīvesgājums
Dzimis 1942.gada 27.jūnijā, Krāslavas rajonā, Ezerniekos. 1960.g. beidzis Ezernieku vidusskolu; 1964.g. — Viborgas aviācijas tehnisko skolu; 1974.g. — Iekšlietu ministrijas Augstāko skolu Ļeņingradā; 1980.g. — Iekšlietu ministrijas Akadēmiju Maskavā. 1997. g. Latvijas Policijas akadēmijā ieguvis tiesību doktora (Dr. iur.) zinātnisko grādu; No 1997. g. līdz 1998. g. papildinājis profesionālās zināšanas kursos un studiju vizītēs Dānijā, Zviedrijā, Norvēģijā, Somijā, ASV un Kanādā. No 1964. g. līdz 1967. g. — strādājis Tbilisi lidostā, Gruzijā; No 1967. g. līdz 1969. g. — Rīgas elektromašīnu rūpnīcā; No 1969. g. — dienests iekšlietu iestādēs; No 1997.g. līdz 2002.gadam - Ieslodzījuma vietu pārvaldes priekšnieks. Vadot Ieslodzījuma vietu pārvaldi sarežģītos sociāli ekonomiskos apstākļos, kad cietumos atradās nesamērīgi augsts ieslodzīto skaits un ieslodzīto turēšanas apstākļi bija neatbilstīgi starptautiskajām normām un standartiem, V.Zahars aktīvi veica šo iestāžu reformēšanu, sodu izpildes apstākļu uzlabošanu un likumpārkāpēju resocializācijas programmu ieviešanu. No 2003.g. līdz 2009.gadam - darba gaitas saistītas ar akadēmisko, zinātnisko un organizatorisko darbību Latvijas Policijas akadēmijā, kur ieņēma docenta, asociētā profesora, profesora amatus. No 2008.g. līdz 2009.gadam - Latvijas Policijas akadēmijas rektors. Pašlaik – Daugavpils Universitātes profesors (no 2004.gada), Daugavpils Universitātes Sociālo zinātņu fakultātes Tiesību katedras vadītājs (no 2014.gada), vienlaikus vada doktora studiju programmu “Tiesību zinātne”.
Līdzdalība pētnieciskajos projektos
Darbs Tieslietu ministrijas pastāvīgās darba grupas sastāvā kriminālsodu izpildes politikas jautājumos - Strādājis Kriminālsodu izpildes likuma izstrādes darba grupā; Penitenciārā un probācijas darba speciālista profesijas standarta izstrāde. Darbs Valsts Probācijas dienesta un Ieslodzījuma vietu pārvaldes darba grupas sastāvā; Ārkārtas situāciju vadība. LR Iekšlietu ministrijas projekta eksperts; Norway grants un Valsts probācijas dienesta Individuālais projekts “Latvijas probācijas un ieslodzījuma vietu sistēmas personāla kapacitātes celšana” eksperts; Eiropas Savienības un Apvienoto Nāciju Organizācijas Narkotiku un noziedzības apkarošanas Kirgizstānas Republikā projekta “Tiesu sistēmas reformas atbalsts Kirgizstānas Republikā” eksperts No Latvijas Republikas bija ievēlēts Eiropas Padomes Komitejā spīdzināšanas un necilvēcīgas vai pazemojošas rīcības vai soda novēršanai. Vadījis darba grupas, kuras izstrādāja sodu izcietušo personu sociālās rehabilitācijas valsts koncepciju, kā arī noteikumus par medicīniskās palīdzības sniegšanu notiesātajām personām un par materiālās palīdzības sniegšanu no brīvības atņemšanas iestādēm atbrīvotajām personām. Vadīja lekcijas Ungārijas Policijas koledžas (Budapeštā) studentiem. Ir sešu zinātnisko izdevumu redkolēģiju loceklis.
Apbalvojumi:
1991.gada barikāžu dalībnieka Piemiņas zīme, IeM Zelta Goda zīme, Norvēģijas Karalistes Sv.Olafa V šķiras ordenis (ordeņa bruņinieks) u.c.
Svarīgākie zinātniskie darbi
Uzrakstījis 14 grāmatas (6 monogrāfijas un 8 mācību līdzekļus), publicējis vairāk kā 100 zinātniskos rakstus (hirsch index=6). Svarīgākie zinātniskie darbi:
Nacionālās atjaunošanas valdības hunta
Nacionālās atjaunošanas valdības hunta bija Nikaragvas oficiālā valdība no  līdz. To pārvaldīja Sandīnistu nacionālās atbrīvošanas frontes (FSLN) Nacionālā Valde.
Kad 1979. gadā Nikaragvas revolūcijā tika gāzts diktators Anastasio Somosa Devajle un uzvarēja sandīnisti, viņi izveidoja Nacionālās atjaunošanas valdības huntu par Nikaragvas jauno valdību. Valdībā bija pieci biedri: kreisās FSLN valdes pārstāvis Danjels Ortega, kreisie aktīvisti Serhio Ramiress un Moisess Assans Moraless un labējo pārstāvji Violeta Čamorro un Alfonso Robelo.
Amerikas Savienotās Valstis, kas bija atbalstījušas gāzto diktatūru, uzsāka bruņotu cīņu pret Nikaragvu, apbruņojot un trenējot kontras. notika starptautiski par godīgām atzītas vēlēšanas, kurās uzvarēja Danjels Ortega no FSLN. Līdz ar viņa inaugurāciju Nacionālās atjaunošanas valdības hunta pārtrauca pastāvēt.
Jānis Krūmiņš (futbolists)
Jānis Krūmiņš (dzimis ) ir Latvijas futbolists, vārtsargs.
Meisons
Meisons var būt:
Mošķīši (filmu sērija)
"Mošķīši" (en) ir pilnmetrāžas animācijas filmu sērija. Animācijas filmu ideja pieder Pixar Animation Studios studijai, bet izplatītājs ir Walt Disney Pictures.
Robsons
Robsons var būt:
Harijs Plūcis
Harijs Plūcis (dzimis, miris ) bija latviešu baletdejotājs un baleta pedagogs. Latvijas Nacionālās operas baletskolas vadītājs (1933-1940, 1941-1944).
Dzīvesgājums
Dzimis 1900. gadā Rīgā. Pirmā pasaules kara laikā devās bēgļu gaitās uz Krieviju, no 1916. līdz 1920. gadam mācījās Maskavas pirmajā mākslas baletskolā, bija Zimina operas baleta mākslinieks Maskavā (1919-1920). Pēc atgriešanās dzimtenē no 1920. līdz 1927. gadam bija Latvijas Nacionālās operas (LNO) baleta solists, vadīja savu baletstudiju (1921-1926).
No 1927. līdz 1928. gadam papildinājās Londonā un Parīzē pie Nikolaja Legata un Olgas Preobraženskas, dejoja I. Rubinšteina (1928-1930) un Ņižinskas baleta trupās, viesizrādes Barselonā (1931). No 1932. līdz 1944. gadam Plūcis bija LNO baleta solists un operas baletskolas pedagogs, no 1933. gada — tās vadītājs.
Otrā pasaules kara laikā 1944. gadā Plūcis devās bēgļu gaitās uz Vāciju, no 1947. līdz 1956. gadam bija Londonas Sadler's Wells Ballet (vēlāk Anglijas Karaliskais balets) trupas vadītājs, repetitors un baletskolas vecāko klašu pedagogs. No 1957. līdz 1961. gadam viņš vadīja Cīrihes Baleta akadēmiju. no 1961. gada bija Vīnes Valsts operas baleta trupas vadītājs, pedagogs, repetitors. Miris 1970. gadā Vīnē, apbedīts Brūkvudas kapos Sarejā, Anglijā.
Lomas Latvijas Nacionālajā operā
pas de trois (L. Minkus "Pahita", 1923), Solors (L. Minkus "Bajadēra", 1923), Kolēns (P.L. Hertels "Veltīgā uzmanība", 1923), Luka (R. Drigo, "Burvju flauta", 1923), Jauneklis (F. Šopēns "Silfīdas", 1925), Zigfrīds (P. Čaikovskis "Gulbju ezers", 1926, 1934, 1941), Francis (L. Delībs "Kopēlija", 1926), Žans de Briens (A.Glazunovs "Raimonda", 1926), Arlekīns (R. Drigo "Arlekināde", 1927), Cara dēls Ivans (I. Stravinskis "Ugunsputns", 1930), solists (M. Gļinka "Aragonas hota", 1930), viens no Kavalieriem (M. Čerepņins "Armīdas paviljons", 1930), Vergs (N. Rimskis-Korsakovs "Šeherezade", 1930), Bazils (L. Minkuss "Dons Kihots", 1931, 1936, 1941), Dezirē (P. Čaikovskis "Apburtā princese", 1932), Dzejnieks (F. Šūberts "Sapņojums", 1932), viens no Fēniksiem (R. Gliērs "Sarkanā magone", 1933), Moris (I. Stravinskis "Petruška", 1933), solists (S. Prokofjevs "Rēbuss, 1933), solists (K.M. Vēbers "Aicinājums uz deju", 1933), Akvilons (R. Drigo "Floras atmoišanās, 1934), Sauldots (J. Mediņš "Mīlas uzvara", 1935), pas d'esclave, Konrāds (Ā.Š. Adāns "Korsārs, 1935), Leilons (J. Sibēliuss "Skaramušs", 1936), solists (M. Ravēls "Bolero", 1936), Leitnants Lauva (J. Vītoliņš "Ilga", 1937), Kvazimodo (Č.Punji, R. Drigo "Esmeralda 1939), Vaclavs, Girejs (B. Asafjevs "Bahčisarajas strūklaka", 1940), Laimonis (A. Kalniņš "Staburags", 1943).
Jordānijas administratīvais iedalījums
Jordānijas administratīvo iedalījumu veido 12 muhāfazas, kas sīkāk iedalās 52 nahijās.
Bobijs Robsons
Roberts Viljams Robsons (en; dzimis, miris ) bija angļu futbolists un futbola treneris.
Spēlētāja karjeras laikā pārstāvēja trīs klubus: Fulham, West Bromwich Albion, kā arī Vancouver Royals, kā sastāvā gan neaizvadīja nevienu spēli. Tāpat 20 spēles aizvadīja Anglijas izlases sastāvā.
Meklējot Nemo (filmu sērija)
"Meklējot Nemo" (en) ir pilnmetrāžas animācijas filmu sērija. Animācijas filmu ideja pieder Pixar Animation Studios studijai, bet izplatītājs ir Walt Disney Pictures.
Rjoiči Maeda
Rjoiči Maeda (ja; dzimis ) ir japāņu futbolists, bijis Japānas futbola izlases dalībnieks.
Nacionālā izlase
!Kopā||33||10
Švarcmuiža
Švarcmuiža (de), agrāk Hāgena muiža (Hagenshof) ir arhitekta M. Holsta celta muižas īpašnieka ēka Daugavgrīvas ielā 19/21 Āgenskalnā. Ēka nodega 1812. gadā, restaurēta 1872, 1997. un 2017. gadā.
Vēsture
Oriģinālā celtne būvēta senajā Daugavas krastā 17. gadsimtā Rīgas virskonsistorijas prezidenta Heinriha Hāgena vajadzībām, kā vārdā saukta visa saimniecība (Hāgenhofa), no kā savukārt veidojies Āgenskalna nosaukums. Zviedru Vidzemes laikā 1657. gada kartē atzīmēta Hāgena muižiņas saimnieku māja (Hagenshofs Wirthshaus). 1786. gadā muižas zemes iekļāva Rīgas pilsētas teritorijā, šajā laikā tā pārgāja Bērensu ģimenes īpašumā. Tolaik šeit kādu laiku dzīvoja filozofs un rakstnieks Johans Georgs Hāmanis. Viena no ģimenes pārstāvēm apprecējās ar toreizējo Rīgas birģermeistaru Ādamu Hinrihu Švarcu (1740—1800), 1792. gadā muiža pārgāja Švarcu ģimenes mantojumā kā vasaras rezidence. Muiža būvēta neorenesanses stilā, tai raksturīgas tādas Senās Romas arhitektūras iezīmes kā frontoni, pilastri, dzegas un antablements.
Maķedonija 2004. gada vasaras olimpiskajās spēlēs
Maķedonijas Republika piedalījās 2004. gada vasaras olimpiskajās spēlēs, kas notika Grieķijas galvaspilsētā Atēnās no 2004. gada 13. līdz 29. augustam. Šī bija trešā reize, kad Maķedonija piedalījās vasaras olimpiskajās spēlēs, kopš Dienvidslāvijas sabrukuma. Maķedonija olimpiskajās spēlēs piedalījās ar nosaukumu — Bijusī Dienvidslāvijas Republika Maķedonija.
Maķedonija olimpisko komandu 2004. gada vasaras olimpiskajās spēlēs veidoja 10 sportisti (7 vīrieši un 3 sievietes), kuri startēja 5 olimpiskajos sporta veidos. Visvairāk sportisti no Maķedonijas bija pārstāvēti peldēšanā. No 10 sportistiem 7 sportisti bija ar iepriekšējo vasaras olimpisko spēļi pieredzi Sidnejā, tajā skaitā kanoe airētājs Lazārs Popovskis, kuram šīs bija ceturtās vasaras olimpiskās spēles (pirmajās 1992. gada Barselonas spēlēs viņš pārstāvēja neatkarīgos olimpisko dalībnieku komandu). Kā arī olimpiskās komandas sastāvā bija pirmās Maķedonijas olimpiskās medaļas ieguvējs, cīņas sporta pārstāvis Magomeds Ibragimovs, kurš šo medaļu ieguva, iepriekšējās, 2000. gada vasaras olimpiskajās spēlēs.
Maķedonijas karognesējs olimpisko spēļu atklāšanas ceremonijā bija bijušais basketbolists, 1976. gada olimpisko spēļu sudraba medaļas ieguvējs, trenera asistents Blagoja Georgijevskis. Savukārt šo olimpisko spēļu noslēguma ceremonijā Maķedonijas karogu nesa peldētājs Aleksandars Miladinovskis.
Ziemeļmeita
Ziemeļmeita var būt:
Kārlis Osis
Kārlis Osis (dzimis, miris ) bija latviešu parapsihologs.
Studējis Latvijas Universitātē. Otrā pasaules kara beigās emigrējis uz Vāciju, kur 1950. gadā ieguvis doktora grādu Minhenes Universitātē. Pēc tam pārcēlies uz dzīvi ASV.
No 1951. līdz 1957. gadam bijis pētnieks Djūka Universitātes Parapsiholoģijas laboratorijā, pēc tam līdz 1962. gadam bijis zinātniskais direktors Ņujorkas fondā Parapsychology Foundation. 1962. gadā sāka strādāt organizācijā American Society for Psychical Research par pētnieku, šeit nostrādāja līdz 1975. gadam, kad uzsāka darba gaitas organizācijā Chester F. Carlson (strādājis līdz 1983. gadam).
Viņš ir nodarbojies ar cilvēka ārpusjutektiskās pieredzes pētīšanu. Publicējis vairākas grāmatas, kas ir tikušas izdotas vairākās valstīs. Oša raksti ir tikuši publicēti daudzos ASV izdevumos.
Vāģi (filmu sērija)
"Vāģi" (en) ir pilnmetrāžas animācijas filmu sērija. Animācijas filmu ideja pieder Pixar Animation Studios studijai, bet izplatītājs ir Walt Disney Pictures.
Īstais Gārfīlds
"Īstais Gārfīlds" (en) ir 2004. gada ASV animācijas filma, kuras režisors, kā arī viens no producentiem un scenārija autoriem ir Mark A.Z. Dippé. Filma balstīta animācijas seriālā "Gārfīlds". Galvenās lomas ierunājuši Frenks Velkers, Gregs Bergers, Odrija Vasiļevskis, Gregs Ērglis, Volijs Vingerts, Džeisons Marsdens, Dženifera Dārgais, Pats Fralejs, Nīls Ross, Stīvens Stantons un Freds Tatasiors.
Lūgums (dziesma)
"Lūgums", pazītama arī kā "Aizved mani uz Morica salu", ir Ulda Marhilēviča dziesma ar Ārijas Elksnes vārdiem.
Tā ieskaņota 1984. gadā Mirdzas Zīveres izpildījumā. Ārijas Elksnes nāves dienā 1984. gada 29. septembrī dziesmas notis tika nopublicētas laikraksta „Padomju Jaunatne” rubrikā „Diskokluba dziesmu albums” un tā uzvarēja 1984. gada "Mikrofona aptaujā".
2018. gadā "Lūgums" ieguva 29. vietu Radio SWH rīkotajā LVtop100 aptaujā.
Aivars Meija
Aivars Meija (dzimis 1955. gadā) ir latviešu fiziskās kultūras speciālists, uzņēmējs un politiķis.
Bijis 12. Saeimas deputāts, ievēlēts no partijas No sirds Latvijai saraksta, strādājis Tautsaimniecības, agrārās, vides un reģionālās politikas komisijā, mandātu, ētikas un iesniegumu komisijā, izglītības, kultūras un zinātnes komisijas sporta apakškomisijā un tautsaimniecības, agrārās, vides un reģionālās politikas komisijas vides un klimata politikas apakškomisijā. 2018. gadā izstājies no pārstāvētās partijas un strādājis kā neatkarīgs deputāts, vēlāk kandidējis no partijas Saskaņa. Minēts savulaik kā viens no lielākajiem partijas No sirds Latvijai ziedotājiem, īsā laikā ziedojot 5,5 tūkstošus eiro.
Pašlaik ir Latvijas Sporta pedagoģijas akadēmijas padomnieku konventa loceklis, nodibinājuma "Latvijas sporta rehabilitācijas un sociālais centrs "Staicele" padomes priekšsēdētājs, Latvijas Republikas Centrālā zemes komisijas loceklis un SIA "Vilattrans" tirgus izpētes analītiķis.
1983. gadā beidzis Latvijas Valsts Fiziskās kultūras institūtu fiziskās audzināšanas specialitātē. Bijis Latvijas Komunistiskās partijas biedrs.
Kandidējis 13. Saeimas vēlēšanās no partijas Saskaņa saraksta, Zemgales vēlēšanu apgabala, bet nav ticis ievēlēts.
Ādolfs Zārdiņš
Ādolfs Zārdiņš (dzimis, miris ) bija latviešu gleznotājs.
Apmēram 1910. gadā kopā ar ģimeni pārcēlies uz dzīvi Vitebskā, 1920. gadā atgriezies Latvijā. Mācījies Neatkarīgo mākslinieku vienības mājās. Gleznojis dažādās tehnikās portretus, figurālas kompozīcijas un kompozīciju sērijas. Viņa dzīves laikā mākslinieka darbi netika novērtēti, atzinību tie guva vienīgi pēc viņa nāves.
Progress MS-10
Progress MS-10 (Прогресс МС-10; SKS apzīmējums ISS-71P) bija Krievijas automātisks Progress-MS sērijas kravas kosmosa kuģis. Paredzēts kravu nogādāšanai uz Starptautisko kosmosa staciju (SKS). Tas orbītā palaists 2018. gada novembrī. Dabību beidza 2019. gada jūnijā
Sākotnēji Progress MS-10 palaišana bija plānota 2018. gada 31. novembrī. Pēc nesējraķetes Sojuz-FG avārijas, palaižot kosmosa kuģi Sojuz MS-10 11. oktobrī, kravas kuģa starts tika pārcelts uz vēlāku laiku.
Krava
Kopējā kravas masa starta brīdī bija. Īpašajās tvertnēs ietilpa degviela, skābeklis un gaiss , ūdens. Hermētiskajā kravas telpā (vairāk nekā 1,3 t) atradās iekārtas stacijas apkalpošanai un zinātniskajiem pētījumiem, pārtikas preces, apģērbs, higiēnas, medicīnas preces.
Lidojuma gaita
Progress MS-10 tika palaists 18:14:08 UTC ar nesējraķeti Sojuz-FG no Baikonuras kosmodroma.
08:40:30 UTC Progress MS-10 atvienojās no SKS. 11:346 UTC kravas kuģis nogāja no orbītas. Tas iegāja Zemes atmosfērā un sadega. Nesadegušās daļas aptuveni 12:29 UTC iekrita Klusajā okeānā.
Ziemeļmeita (dziesma)
"Ziemeļmeita" ir Aigara Graubas dziesma grupas "Jumprava" izpildījumā.
Tā tapa 1988. gadā un kļuva populāra sava elektroniskā skanējuma un izteiksmīgā videoklipa dēļ, kurā pavīd kadri no 1980. gadā pēc Kārļa Skalbes pasakas „Kā es braucu Ziemeļmeitas lūkoties” uzņemtās Rozes Stiebras animācijas filmas.
Laila Tretikova
Laila Tretikova (en; ru; dzimusi ) ir Krievijas izcelsmes tehnoloģe, kura specializējas uzņēmumu programmatūrā. 16 gadu vecumā emigrējusi uz ASV, 1999. gadā viņa sāka Kalifornijā strādāt par inženieri, nodibināja savu uzņēmumu, ieguva vairākus programmatūras patentus un kļuva par SugarCRM uzņēmuma informācijas tehnoloģiju direktori un inženierijas viceprezidenti. 2014. gada maijā viņa kļuva par Wikimedia Foundation izpilddirektori, nomainot Sjū Gārdneri.
2016. gada februārī Tretikova iesniedza atlūgumu organizācijas valdei, un viņas pēdējā darba diena bija 2016. gada 31. marts. Pēc viņas amatu ieņēma Ketrīna Māhere.
Lieliskie (filmu sērija)
"Lieliskie" (en) ir pilnmetrāžas animācijas filmu sērija. Animācijas filmu ideja pieder Pixar Animation Studios studijai, bet izplatītājs ir Walt Disney Pictures.
Jūhei Tokunaga
Jūhei Tokunaga (ja; dzimis ) ir japāņu futbolists, bijis Japānas futbola izlases dalībnieks.
Nacionālā izlase
!Kopā||9||0
Makellums
Makellums (la; grc) ir seno romiešu pārtikas tirgus vēsturiskais nosaukums, kura teritorijā bieži vien atrodas templis vai edikula ar reliģiska satura skulpturālu kompozīciju. Savā tradicionālajā veidā makellums bija taisnstūra peristila pagalms, kuru ietvēra tabernas. Ieeja tajā tika dekorēta ar arku. Makelluma centrā romieši iekārtoja norobežotu baseinu zivju audzēšanai, kuru ieskāva kolonāde. Bez tā pagalmā varēja atrasties divi baseini ar astoņstūra joniskiem portikiem ar joniskām kolonnām un piloniem stūros.
Nozīme un vēsture
Kā papildinājums forumiem makellums kalpoja kā pārtikas tirgus, īpaši gaļas, zivju un delikatešu tirdzniecībai. Tits Plavts piemin makellumu vēl 3. gadsimta pr.Kr. otrajā pusē. Par paraugu makellumam kalpoja hellēnisko pilsētu agora. Taču šeit nenotika vairumtirdzniecība. Pašlaik Romas impērijas teritorijā ir lokalizēti ap 80 makellumiem, īpaši Itālijā (Roma, Pocuoli, Pompeji u.c.), Ziemeļāfrikā (Leptis Magna, Hippon Regijs) un Anatolijā. Tie kalpo kā romanizācijas pazīme impērijas ietvaros. Pēdējais makellums tika izmantots Konstantinopolē līdz pat 6. gadsimtam.
Pēc Marka Terentiusa Varro teiktā vārdam "makellums" ir doriski joniska izcelsme, kas nozīmē "dārzs". Patiesībā makellums ir vieta, kur notiek lopu kaušana.
Macellum Magnum
Macellum Magnum bija tirdzniecības ēka uz Celijas paugura Romā. Kompleksu 59. gadā uzcēla un iesvētīja imperators Nerons. Senā ēka, domājams, atradās mūsdienu Santo Stefano Rotondo baznīcas vietā.
Makellums Pompejos
Macellum Pompeii bija pagaidu tirgus Pompeju forumā. Dažas celtnes tiek datētas ar 130—120 gadu pr.Kr. Stāsta, ka daļa no makelluma austrumu sienas bija veltīta imperatora kultam. Ja tā ir taisnība, tad tas norāda uz svarīgu lomu, kāda imperatoriem bija romiešu dzīvē 1. gadsimta sākumā. Makelluma daļas bija izpostītas 62. gada zemestrīcē, un šie bojājumi nebija novērsti līdz pat izvirduma laikam, kurš 79. gadā sagrāva Pompejus.
Makellums Pocuoli
Pocuoli makellums sākotnēji tika atrakts 1750. gados, kad Serapisa statujas atrašana radīja pārpratumu, ka ēka tika kļūdaini identificēta kā Serapijs jeb Serapisa templis. Stāvošās kolonnas ar jūras molusku atstātām pēdām norādīja, ka ēku augstums mainījās atkarībā no jūras līmeņa, kas radīja strīdus agrīnajā ģeoloģijā. Vēlākie izrakumi atklāja makellumam raksturīgo plānu.